Virðulegi forseti . Þegar við förum svona nákvæmlega ofan í einstaka þætti þá væri alla vega ekki verra að fara yfir það í hv. utanríkismálanefnd , en það er sjálfsagt að fara yfir það hér núna . Varðandi samstarfssjóðinn er gert ráð fyrir því að í hann fari 400 milljónir á næstu fjórum árum . Það er ekki tekið af neinu því aukningin er náttúrlega margfalt meiri en sem nemur þessum fjármunum . Hér er einfaldlega verið að koma til móts við það , virðulegi forseti , sem kallað er eftir . Við erum hér að gera það nákvæmlega sama og þau lönd sem við berum okkur saman við . Það eru Norðurlöndin sérstaklega en á auðvitað við fleiri lönd . Til að ná árangri í þessum löndum þá þarf að byggja upp atvinnulífið og hið opinbera mun ekki fara í það nema að mjög litlu leyti . Þetta verður ekki gert öðruvísi en að atvinnulífið komi að því . Það er kallað eftir því að atvinnulífið komi að þessum málum og það ( Forseti hringir . ) gerir það svo sannarlega í þeim löndum sem við berum okkur helst saman við . Við skulum vona að ( Forseti hringir . ) þessi sjóður muni skila tilætluðum árangri og íslenskt atvinnulíf muni taka virkan þátt í þróunarverkefnum .